Kedves Veteránok, Szeniorok, Mastersek!

Ez egy beszámoló lenne, teljesen szubjektív módon arról, hogy egyszer volt hol nem volt 2011 május 21 egy vidám sportos hétvége Mátraterenyén…...ó ez nem is igaz így, hiszen ez minden évben menet rendszerint megtörténik. Így most is összegyűltünk nem kevesen, hogy erősítsük a sportbarátságot, tüdőnket és nem utolsó sorban gyomrunkat a vendéglátók „nagy örömére”….na és a sajátunkra. Az idő nem mindig volt kegyes, de most kivételt tett….és ezt köszönjük az égieknek.

Kriston SE kitett magáért jó volt a rendezés a verseny a hangulat….ellenvetés?! Na azért! A versenyszámok….na azok igazán szivatósak voltak…bár van, aki már specialistának számít (lóska meg a jóska), de van aki először próbálja és bizony nehezen boldogul ezekkel (mastersmisbá) az emberes szerekkel. Hát vót itt kis kalapács, nagy kalapács, egész tégla na meg fél szóval mindenkinek a fogára való, aztán vót akinek bele is törött. Ment a zrika is….osztották a tanácsot meg az észt…hát, hogy hogyan kéne forgatni, lengetni, na meg elereszteni…..a hajunkat. Aki először volt az megtapasztalhatta, hogy a többiek miért járnak ide évek óta nagy örömmel….hát innentől kezdve ő is jönni fog. Bár Belházi „papa” nehezen talált ide, mert először Mátrnyenyerét kereste.

Nade a lényeg….a verseny meg az eredmények.

Kőlökés….a zöldfülű újonc (61) Mastersmissibá taszajtotta a legmesszebbre úgy uszkve 11 méterre, bár itt OB bajnoki címek kerültek kiosztásra korcsoportonként.

Antik diszkosz emlékverseny…jó az öreg a háznál…mongyák…Tóth Feribá megint elkente a száját a mezőnynek….hogy csinálja sose fog kiderülni…horgászik, sörözik, ül a fotelba….oszt mégis akkorát tud senderíteni, hogy ihaj.

A kalapács…Zeitler, Ruzsinka (mások szerint Ruzsicska) Várhegyi trió…dobot valamit….úgy 20 méter meg még egy kicsi….hogy ez valami féle világcsúcs…azannya….hát akkó gratula nékik...hiába ez a magyar (veterán) virtus nem semmi!

Súlylökés….nos a favorit Bosák Atit meglepetésére csak másodiknak szólították…el is csodálkozott rajta rendesen….az utóbbi időben nem ehhez szokott…..na meg ennyi ezüstéremhez sem.

Ebéd (vegetáriánusoknak tányér bukta) és eredményhirdetés….a csúcspont….szóval jövőre is jövünk!!!!! Ez nem fenyegetés, hanem előnevezés…..oszt jó kaja legyen ám!!!Köszönet Kriston Jánosnak és csapatának, ezért a kellemes sportos baráti hétvégéért!

Sportbaráti üdvözlettel: Hajdú Mihály (Mastersmisibá)